cyanic-selkie/wikianc huggingface dataset:
Willerval
Willerval asub u. 8 km Arrasist põhja pool, teede D50 ja D50E1 ristumiskoha ümbruses.
pisi|tühi|
Heli-Expo
Heli-Expo on maailma suurim helikopterite ja nende lisaseadmete väljapanek ja mess, mida korraldab Helicopter Association International.
2013. aastal Las Vegases toimunud näitust külastas 20 393 huvilist kogu maailmast.
Ago Silde
Ago Silde (sündinud 25. novembril 1963 Keilas) on Eesti poliitik, Ida-Viru maavanem 2004–2007.
Silde on lõpetanud 1983. aastal kiitusega Kehtna sovhoostehnikumi ja õppinud Eesti Põllumajanduse Akadeemias maaparanduse erialal. Magistriõpingud lõpetas ta Oulu Ülikoolis Soomes, ta on õppinud ka Tallinna Ülikoolis.
2000. aastast oli Silde Narva kutsehariduskeskuse direktor. 1994–2000 töötas ta Kehtna majandus- ja tehnoloogiakooli direktorina, 1994. aastal Euroopa Rekonstruktsiooni- ja Arengupanga projektikonsultandina ning 1993–1994 projektijuhina ettevõttes Turveruukki. 1991–1995 oli ta EVEA tegevdirektor Raplamaal. Aastatel 2004–2007 töötas Silde Ida-Viru maavanemana.
31. mail 2007 lahkus omal soovil maavanema ametist ja asus tööle AS-i Silmet Grupp tütarettevõtte AS-i Sillamäe SEJ juhina.
Aastatel 2007–2008 kuulus ta Rahvaliitu.
Drive
"Drive" on 2011. aasta USA neo-noir draamafilm, mille lavastaja on Taani režissöör Nicolas Winding Refn, peaosades Ryan Gosling, Carey Mulligan, Bryan Cranston ja Albert Brooks.
Sisu
Tal ei ole nime. Ta on lihtsalt driver (Ryan Gosling). Päeval sõidab ta Hollywoodi filmides kaskadöörina, öösiti pisiröövimiste autojuhina. Salapärase mehe üksindus lõpeb, kui ta armub oma naabrisse, üksikema Irenesse (Carey Mulligan), kelle abikaasa istub vanglas kinni. Kui viimane sealt vabaneb, hakkab teda ahistama kamp kurjategijaid: armunud driver üritab perekonda hävingust päästa.
Wednesday 13
Joseph Poole ehk Wednesday 13 (sündinud 12. augustil 1976) on Ameerika muusik, kes laulab ansamblis Murderdolls. Praegu elab ta üksi Põhja-Carolinas. Ta on horror film ja Alice Cooper fänn.
Wii Remote
Wii Remote, tihti lühendatult Wiimote, on Nintendo mängukonsooli Wii peamine sisendseade, mida iseloomustab võime tajuda liikumist kolmemõõtmelises ruumis. Seda võimaldavad seadmed kasutavad kiirendusandurit ja optilisi andureid. Kasutajale pakub see võimalust suhelda ekraanil toimuvaga ja juhtida liikumist liigutuste ja žestide abil.
Kontroller pakub võimalust ühenduda mitmesuguste lisadega, sealhulgas konsooliga kaasakäiva Nunchuk-kontrolleriga, mis lisab Wii Remote'ile harilike mängupultide võimalusi. Wii Remote'i levinud lisad on veel Wii Classic Controller, MotionPlus ja Wii Wheel.
Pulti esitleti avalikkusele 14. septembril 2005 Tokios. Nimi Wii Remote võeti kasutusele aga alles 27. aprillil 2006. Kuna tegu oli esimese edukas liikumistuvastusvõimega mängukontrolleriga, on Wii Remote saanud palju tähelepanu ja konkurendid on hakanud analoogilisi tooteid välja töötama.
Nintendo on teatanud, et ka Wii järeltulija Wii U toetab Wii Remote'i.
Ajalugu
Liikumistundliku kontrolleri arendamine algas 2001. Samal ajal töötati välja Wii mängukonsooli ja müügile tuli konsool GameCube. Mõnedel andmetel arendatigi Wii Remote'i just GameCube'ile viimase äriedu suurendamiseks.
Samal aastal omandas Nintendo hulga juhtmevabu liikumistundlikkuse patente Gyration Inc.-ilt, ettevõttelt, mis toodab juhtmevabu liikumistundlikke hiiri. Nintendo tellis Gyrationilt ühe käega kasutatava juhtseadme arendamise, mis lõpuks viis välja Gyropodi arenduseni. See oli traditsioonilise välimusega mängupult, mille paremat poolt sai eemaldada ja seejärel liikumistundlikke funktsioone kasutada. Seejärel kaasas Gyration seadme arendusse veel disainiettevõtte Bridge Design. Tingimusel, et kohati peaks säilima olemasolev GameCube'i nuppude asetus, loodi mitu visandit ja küsitleti niinimetatud hardcore-mängureid.
2005. aasta alguseks valmis Nintendol Wii Remote'i pigem tavatu piklik kuju ja Nunchuk-laiendi projekt, langenud oli otsus infrapunaanduri ja nuppude asetuse osas.
Wii Remote'i arenduse käigus tõi Nintendo mängudisainer Shigeru Miyamoto inspiratsiooni ammutamiseks eeskujuks mobiiltelefone ja autode navigeerimisseadmete kontrollereid. Ka prototüübid ise sarnanesid mobiiltelefoniga. Ühel projektidest olid nii analoogkang kui puutetundlik ekraan, ent Nintendo DS-i sarnaste omaduste tõttu otsustas Nintendo tavakonsooli juures puutetundlikkusest loobuda.
Liikumistundlikkus
Seadme trükkplaadi pealmisel kihil, veidi vasakul A-nupust paikneb ADXL330 kiirendusandur, mis tajub liikumist kolmel teljel.
pisi|Sensorriba ja tema infrapunakiirguse märgutuled (Sensorribast tulenev valgus inimsilmale nähtav ei ole.) Erinevalt valguspüstolitest ei taju Wii Remote valgust teleri ekraanist, vaid Wii konsooli sensorribast. Seega ei sõltu kontrolleri kasutus teleri suurusest ega tüübist. Sensorriba on 20 cm pikkune seade, millel on 10 infrapunakiirguse tuvastamise märgutuld. Märgutuled jaotuvad seadmes kaheks, kummassegi riba äärde. Seadme keskpunktist kaugeimad märgutuled on pööratud veidi väljapoole, keskpunktile lähimate märgutulede paar aga veidi sissepoole, ülejäänud on suunatud otse. Sensorriba on 3,53 m lai. Sensorriba peaks paiknema ekraani all või kohal, ekraani ja sensorriba keskpunktid peaksid asuma ühel vertikaalil.
Kui sensorriba on korralikult paigaldatud, siis saab Wii Remote'i täpselt kasutada kuni 5 meetri kauguselt. Sensorriba valguspunktide tajumiseks kasutab Wii Remote monokromaatilist infrapunakiirgusandurit. Sensorriba otsadest tulevat valgust tajub kaamera kahe ereda täpina. Kasutades nende täppide vahelist kaugust ja kaugust sensorriba kahe märgutulekogumi vahel, mis on konstantne, suudab Wii keskprotsessor välja arvutada juhtseadme kauguse sensorribast. Lisaks saab välja arvutada Wii Remote'i pöördenurga. Tarkvara võib sedagi vahet teha, kas puldi andur on kaetud või mitte.
Sensorriba kasutavad eelkõige FPSid ning kursorit kasutavad menüüd ja arvutimängud. Wii Remote'i ja sensorriba vahelise kauguse arvutamist kasutatakse ära aeglase edasi-tagasi liikumise tuvastamiseks. Järskude liigutuste korral kasutatakse aga kiirendusandurit.
Infrapunaanduri kasutamisel võib tekkida probleeme, kui sensorriba läheduses on teisi infrapunakiirguse allikaid, näiteks hõõglampe või küünlaid. Muid infrapunavalguse allikaid saab isegi edukalt kasutada sensorriba asemel, näiteks paari taskulampe.
Nupud
Wii Remote'il on 12 nuppu: sisse-väljalülitusnupp, juhtnupp, mida tõlgendatakse nelja eraldi nupuna, ning nupud "A", "B", "+", "–", "Home", "1" ja "2".
Heli ja Force Feedback
Puldiga saab tekitada heli ja vibratsiooni. 2006. aastal esitleti pressikonverentsil Wii Remote'i sisseehitatud kõlarit. Kui mängus "The Legend of Zelda: Twilight Princess" vinnastati vibu, kõlas vinnastuse heli puldi kõlaris. Kui vibuga lasti, muutusid helid teleri ja puldi kõlaris, et anda edasi muljet noolest, mis liigub mängijast eemale, teleri poole. Vibrofunktsiooniga on näiteks mäng "Wii Sports", kus Wiimote vibreerib näiteks siis, kui tennisereket palliga kokku puutub, tekitades mulje füüsilisest kokkupuutest palliga.
Mälu
Wii Remote'is on 16 KiB mälumahuga EEPROM-kiip, millest 6 kilobaidi suurust osa võib host vabalt lugemiseks-kirjutamiseks kasutada.
Mälu kasutatakse näiteks kuni 10 Mii avatari talletamiseks, mida võib puldiga mõnda teise Wii konsooli üle kanda. Mõned mängud lubavad ka kontrolleri konfiguratsioone ja mängude profiile Wii Remote'ile salvestada.
Toide
Nintendo väitel sobivad kasutamiseks ka NiMh-tüüpi akud, ometi ei soovita Nintendo teist tüüpi akusid kasutada.
Ühenduvus
Kontroller ühendub konsooliga Bluetoothi kaudu, kusjuures kuni 10 meetri kauguselt saab ühendada kuni 3 Wii Remote'i. . Osutusfunktsioonid toimivad aga kuni 5 meetri kauguselt.
Disain
Wii Remote'i disain on erinevalt tavapärastest mängupultidest ühe käe põhine. Seda võimaldab liikumise tuvastamise süsteemi loogilisem kasutamine. Ühe käe põhine süsteem on hea ka sellepärast, et teleripuldi disain on tuttav ka mittemängurist kasutajale.
Wiimote'i korpus on 148 mm pikk, 36,2 mm lai ja 30,8 mm paks. Puldi mudelinumber on RVL-003, viidates konsooli esialgsele koodnimetusele "Revolution".
Kui ülejäänud nupud asuvad puldi pealmisel serval, siis nupp "B" asub puldi all nii, et pulti käes hoides jääb nupp päästiku kombel nimetissõrme alla.
Puldi sümmeetriline disain lubab teda kasutada ükskõik kumma käega. Wii Remote'i saab kasutada ka horionstaalselt nagu NES-konsooli kontrollerit või mõnes mängus rooli.
Puldi allosas asuvad sinised märgutuled näitavad ühendust konsooliga. Kui väljalülitatud konsoolil vajutada mõnda muud nuppu peale sisselülitusnupu, näitavad märgutuled patarei energiataset.
pisi|100px|vasakul|Rihma uuem mudel (vasakul) kõrvuti vanemaga
Rihm
Wii Remote'il on kaasas randmerihm, mis on kinnitatud puldi alumise osa külge. Rihm on lisatud seadmele ohutuse nimel. Kuna konsooli ja tema mängude kasutus eeldab viipeid ja muid liigutusi, võib kontroller kasutajal käest libiseda. Ohutusteateid kuvatakse ka mängudes endis.
Kummist ümbris
pisi|Wii Remote koos Wii Remote Jacketiga Ohutuse suurendamiseks tõi Nintendo 1. oktoobril 2007 välja Wii Remote Jacketi-nimelise ümbrise, et kaitsta seadet kukkumise korral ja parandada haarduvust puldi käeshoidmisel.
Muud rakendused
Wii Remote'i Bluetooth-protokolli saab kasutada teistegi seadmete, sealhulgas mobiiltelefonidega. Kaks tudengit lõid draiveritarkvara, millega sai Wii Remote'i ühendada nutitelefoniga, mis kasutas operatsioonisüsteemi Symbian. Idee poolest võimaldaks see telefoniga, millel on TV-out väljund, asendada mängukonsooli.
Programmeerija Johnny Lee on oma saidile postitanud videoid ja näidiskoodi Wii Remote'i kasutamise kohta, näiteks luues soodsa puutetahvli või kasutades seda pea liikumise tuvastamiseks virtuaalreaalsuses. Neid rakendusi on ta esitlenud TED-konverentsil. Lee projektide teemadel eksisteerib ka internetifoorum.
Olemas on Androidi rakendus, mis võimaldab kontrollerit kasutada Androidi seadmetega, ent sel juhul töötavad vaid Wii Remote'i nupud, mitte liikumistundlikkus.
3D-tarkvara projekteerimise ettevõte Autodesk on välja lasknud plugina, mis võimaldab Wii Remote'iga juhtida 3D-mudelite paigutust tarkvaras Autodesk Design Review.
Probleemid
Videomängude sait IGN märkis, et Wii Remote'i rihmad kipuvad sagedase kasutuse korral purunema, mis võiks potentsiaalselt seadme lendu viia, halvimal juhul teleriekraani poole. Lahendusena uuendas Nintendo seadme rihma.
Kriitikat on saanud Wii Remote'i ebatäpsus. Mõned kasutajad märgivad, et seadme käitumine on etteaimamatu ja et paljudes olukordades pole vahet, kas üritada liigutusi täpselt sooritada või Wii Remote'iga suvaliselt vehkida, mäng loeb mõlemal juhul tulemuse saavutatuks.
Nunchuk
pisi|Wii Nunchuk Nunchuk (mudeli nr RVL-004) on Wii Remote'i esimene tarvik, mille Nintendo välja töötas. See ühendub Wii Remote'iga juhtme abil, mille pikkus on veidi üle 1 meetri. Nunchuk koosneb kahest nupust ja analoogkangist, mis sarnaneb väliselt Nintendo GameCube'i kontrolleri kangiga. Nagu põhipuldil, on Nunchukilgi kolme telge tajuv kiirendusandur liikumistundlikkuse ja kalde tajumiseks. Kõlarit, osuti- ega vibrofunktsioone Nunchukil pole. Nunchuki kiirendusandur on ettevõtte STMicroelectroncs toodetud LIS3L02AL.
Iga Wii konsooliga tuleb komplektis kaasa üks Nunchuk. Nunchuki kest on 113 mm pikk, 38 mm lai ja 37 mm paks.
Classic Controller
pisi|Wii Classic Controller Üks esimestest Wii Remote'i tarvikutest oli Wii Classic Controller, mis disainilt sarnaneb tüüpilistele mängupultidega. Eelkõige on Classic Controller mõeldud Wii Virtual Console'i mängude mängimiseks. Kontrolleril on kaks analoogkangi, juhtkang, 4 nuppu pealmisel küljel ning kaks analoog- ja kaks digitaalnuppu esiküljel. Lisaks on olemas nupud "+", "-" ja "Home" nagu Wii Remote'il.
Wii Zapper
pisi|Wii Zapper koos Wii Remote'i ja Nunchukiga Wii Zapper on Wii Remote'i tarvik, mis kujutab relva korpust. Korpusse paigaldatakse nii Wii Remote kui Nunchuk. Korpuses on päästik, mis on Wii Remote'i "B"-nupu pikendus. Kõik ülejäänud Wii Remote'i ja Nunchuki nupud on Wii Zapperis harilikul viisil kasutatavad.
Shigeru Miyamoto sõnul on Zapper loodud sellepärast, et mõnel inimesel võib olla keeruline ja/või väsitav Wii Remote'i tavalisel viisil stabiilselt hoida.
Wii Wheel
pisi|Wii Wheel Wii Wheel ehk Wii rool on Nintendo mängukonsoolide juurde kuuluv tarvik. Wii Remote'i käivitab "B"-nupp, mis asub Wii Wheeli taga. Roolil pole muud ülesannet peale ergonoomilisuse. Rooli taga keskel on suur Wii logo, millel pole samuti mingit ülesannet. Wii Wheelil on taga paremal pool auk, mis võimaldab kasutada randmepaela samal ajal kui Wii Remote on kinnitatud seadme külge. See teeb puldi eemaldamise roolilt lihtsamaks. Kasutaja saab kasutada Wii Remote'i juhtimisfunktsiooni. Wii Wheeli saab kasutada mängudes, mis vajavad rooli konfiguratsiooni. Wii Wheel konkureerib Microsofti Xboc 360 Wireless Racing Wheeli ja Logitechi Driving Force GT'ga.
Jaapani Nintendo klubiliikmetele kingiti Wii Wheeli eriline, kuldne versioon. Üks Wii Wheel on pakitud kokku Mario Kart Wiiga. Seda saab ka eraldi osta. Trick Racing pakitakse soovi korral kokku Wii Wheeliga. F1 2009 on varustatud Wii rooli modifitseeritud versiooniga. Rool on sellise kujuga nagu Vormel 1 autodelgi.
Wii MotionPlus
pisi|Wii MotionPlus koos Wii Remote'iga Wii MotionPlus on tarvik, mis võimaldab Wii Remote'il täpsemini tuvastada keerukaid liikumisi. Kui MotionPlus sisestada laienduspessa, suureneb Wii Remote'i pikkus umbes 4 cm võrra. Olemas on ka Wii Remote Plus, mis kujutab endast Wii Remote'i, millesse Wii MotionPlus on juba integreeritud.
Wii Remote Plus
Nintendo andis 2010. aasta novembris välja Wii Remote Plusi. See on tavasuuruses Wii Remote, millel on MotionPlusi funktsioonid.
Stratford
Stratford on piirkond Londonis Newhami linnajaos. See jääb Charing Crossi raudteejaamast 9,7 km kirdesse ning on üks linna suuremaid keskusi, mis on loetletud Londoni arengukavas "London Plan".
Ajalooliselt oli Stratford maa-asula West Hami kihelkonnas, millest raudtee-ehituse järel 1839. aastal kujunes tööstuslik eeslinn. 19. sajandi lõpul, kui London kasvas, laienes Stratford märgatavalt ning selle rahvaarv kasvas. Nii sai Stratfordist 1886. aastal West Hami administratiivkeskus ja 1965. aastast on see Suur-Londoni osa.
Stratfordi uuemat ajalugu on kujundanud piirkonna teisenemine raudtee- ja rasketööstuskeskusest äri- ja kultuurikeskuseks. Stratfordis paikneb Londoni olümpiapark, mis valmis Londoni suveolümpiamängudeks 2012. aasta suvel.
Ele Kõlar
Ele Kõlar (sündinud 6. veebruaril 1951 Tallinnas) on eesti laulja.
Liiva tänav (Tartu)
pisi|[[Andrus Johani maal "Talvemaastik Tartus" (Liiva tänav talvel)]] Liiva tänav on tänav Tartus Ülejõe ja Raadi-Kruusamäe linnaosas.
Ele Kõlar
Artistitöö
Aastatel 1966–1967 laulis ta ansamblis Ritsikad, seejärel õe Kaja Kõlari 1971. aastal asutatud ansamblis Veenus. 1970. aastate alguses laulis ta koos õega ka ansamblis Andromeeda ning Ele eraldi veel ansamblis Vana Toomas. Seejärel laulis ta duetis Kaja Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal. Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.
Liiva tänav (Tartu)
Liiva tänav ristub Ujula tänava, Staadioni tänava, Puiestee tänava, Peetri tänava ja Kalmistu tänavaga.
Timmkanali raudteejaam
Timmkanali raudteejaam oli raudteejaam kitsarööpmelise Riisselja–Orajõe raudtee 11,8 kilomeetril. Jaama asukoht jääb tänapäeval Pärnumaa Saarde valla Kõveri külla. Jaam avati aastal 1923. Rajamisel jäi see Laiksaare valda.
Ele Kõlar
Artistitöö
Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "ÜKs väike rõõm", "Elevanditants" jt.
Timmkanali raudteejaam
Timmkanali raudteejaam suleti 1975. aastal. Selle hoone oli üks selle liini suurematest jaamahoonetest. Jaama ülakorrusel olid raudteetööliste eluruumid.
Liiva tänav (Tartu)
Liiva tänava sihti pidi läheb Raadi kalmistu keskne jalgtee läbi kalmistu kuni Kruusamäe tänavani, millest üle jätkub samas sihis Liivamäe tänav.
Timmkanali raudteejaam
Timmkanalile eelnes Riisselja poolt Ristiküla raudteejaam ja järgnes Laiksaare raudteejaam.
Ele Kõlar
Artistitöö
Pärast õde Kaja surma 1994. aastal ei ole Ele Kõlar enam lauljana üles astunud, välja arvatud esinemine Popkooripeol 2013, millel kõlas laul "Tulen saarelt".
Isiklikku
Ele Kõlari isa, Erich Kõlar oli Venemaale küüditatud aastatel 1951.–1957. Tema ema, Leelo Kõlar järgnes talle koos Elega 1953. aastal. Ele Kõlari emapoolne vanaisa oli Riho Päts ja vanaema Made Päts-Jakobson.
Kaja Kõlar oli tema õde, Paap Kõlar on tema vend. Pärast vanemate lahkuminekut said nad endale kaks poolvenda: isa, dirigent Erich Kõlari peres sündis Margo Kõlar, ema, pianist Leelo Kõlari uues peres sündis poeg Mikk Targo.
Loodenina kaitseala
pisi|Loodenina rand kaitsealal Loodenina kaitseala on kaitseala Saare maakonnas Saaremaa vallas (kuni 2014. aastani Kaarma vallas). Kaitseala pindala on 170 ha.
Kaitseala on moodustatud 1965. aastal, et kaitsta veelindude, eriti luikede rändepeatuskohta.
Hermes Trismegistos
Hermes Trismegistos (kr Ἑρμῆς Τρισμέγιστος; e.k kolm korda suur Hermes; ld Mercurius ter Maximus) oli hermeetilise kirjanduse võimalik autor ja hermeetiliseks nimetatud rühmituse rajaja Egiptuses. Teda on peetud hellenistiks. Võis olla kristlik gnostik (või mõjutatud kristlikust gnostitsismist), kes võitles rahvaliku ristiusu vastu.
Mtwara piirkond
Mtwara piirkond on 1. järgu haldusüksus (piirkond) Tansaanias. Piirkond asub riigi kaguosas, piirnedes lõunas Mosambiigiga ja idas India ookeaniga.
Väike Magalhãesi Pilv
Väike Magalhãesi Pilv (NGC 292) on udulaiguna paistev kääbusgalaktika Tuukani tähtkujus. See sai koos Suure Magalhãesi Pilvega nime portugali maadeavastaja Fernão de Magalhãesi järgi.
Selle läbimõõt on 7000 valgusaastat ja see sisaldab kolme miljardit tähte.
Aransase maakond
Aransase maakond (Aransas County) on maakond Ameerika Ühendriikides Texase osariigis.
Väike Magalhãesi Pilv
Väike Magalhãesi Pilv on kaugeim palja silmaga nähtav objekt. Selle näiv heledus on 2,7m.
Väike Magalhãesi Pilv sisaldab hajusparvesid NGC 265, NGC 290, NGC 346, NGC 347 ja NGC 602.
Aransase maakond
Maakonna halduskeskus on Rockport.
Maakond moodustati 1871. aastal.
Richard Marx
Richard Noel Marx (sündinud 16. septembril 1963 Chicagos) on USA laulja ja laulukirjutaja. Tema esitatud muusikaga albumeid on ostetud üle 30 miljoni.
Anateem
Anateem (kreeka keelest ἀνάθημα anáthema) ehk kirikuvande alla panek on mitme kristliku kiriku (nt katoliku ja õigeusu kiriku) kõrgeim karistus, mis tähendab kiriku liikme kirikust väljaheitmist.
Anateemi rakendatakse väärõpetuste kandjate ja levitajate suhtes. Kellelegi anateemi kuulutamine on kinnitus, et inimene on end ise oma tegudega kirikust eraldanud seniks, kuni ta pole kahetsenud ja pöördunud. Samuti on see hoiatuseks ülejäänud kirikurahvale eksinud isiku ideede ja õpetuse kahjulikkusest.
Aposterioorne teadmine
Aposterioorne teadmine ehk empiiriline teadmine on teadmine, mille õigustus sõltub meeltekogemusest (või üldisemalt kogemusest ) saadud tõenditest ehk mille õigustus saab olla ainult aposterioorne õigustus.
Aposterioorset teadmist vastandatakse aprioorsele teadmisele, mida pole tarvis meeltekogemuse põhjal tõendada.
Aposterioorsed paratamatud tõed
Saul Kripke väidab raamatus "Nimetamine ja paratamatus", et on paratamatult tõeseid propositsioone, mida on võimalik teada ainult aposterioorselt, näiteks "Õhtutäht on Koidutäht". Oponendid on väitnud, et sellised samasusväited ei ole paratamatult tõesed.
Forvarder
pisi pisi|Forvarder talvel. Forvader ehk kokkuveotraktor (inglise keeles forwarder) on sõiduk, mis on mõeldud puitmaterjali transportimiseks metsas.
Esimesed forvarderid konstrueeriti Skandinaavia maades samal ajal esimeste harvesteride kasutusele võtmisega 1970. aastate alguses. Tänapäeval on suurimad metsa kokkuveotraktorite tootjad John Deere, Komatsu, Caterpillar ja Valmet.
Ehitus
pisi Forvarder koosneb enamasti juhikabiinist, palke tõstvast kraanast ja haagisest, kuhu asetatakse palgid. Forvarderi sildade arv varieerub, kuid ei ole alla kolme, mis tähendab, et masinal on all vähemalt kuus ratast. Erandiks on vanad mudelid, millel on vaid kaks silda, üks kabiini ja üks haagise osa all. Kõige tavalisem sildade paigutus on 2+2, ehk nii kabiinil kui ka haagisel on kaks silda. Enamasti kasutatakse forvarderite juures sügavamustrilisi rehve, kuid on olemas ka selliseid masinaid, mis kasutavad rehvide asemel roomikuid. Samuti on kasutusel roomikuid, mis paigaldatakse rehvide peale ning halvemal pinnasel lisatakse rehvidele ketid.
Leidub ka kokkuveotraktoreid, mis koosnevad ainult haagisest ja kraanast. Selliseid forvardere saab ühendada erinevate maastikumasinate (näiteks traktori) külge ning need on enamasti mõeldud väiksemate metsatööde tegemiseks. On ka forvardere, millel puudub kraanamehhanism, ning pigem haagist meenutavaid forvardere, mida saab haakida näiteks ATV-de külge.
Liigitamine
Forvardere liigitatakse nende kandevõime alusel. Kõige algelisemad forvarderid, millel puudub kabiini- ja kraanaosa ning mis on mõeldud väiksemate metsatööde tegemiseks, suudavad korraga kanda kuni kolm tonni. Forvarderitel, millel on olemas juba ka kraana ning mida veab tavaliselt traktor, on kandevõime maksimaalselt 15 tonni. Isesõitvate forvarderide kandevõime algab enamasti 8-st tonnist ning kõige suuremad metsaveomasinad suudavad vedada kuni 25 tonni materjali.
pisi
Probleemid masina kasutamisega
Kuna metsa pinnas on tundlik ning metsamasinad rasked, on peamine kokkuveotraktorite kasutamisega kaasnev probleem rööpad. Nende vältimiseks on hakatud üha rohkem kasutama linte ja roomikuid, et rööbaste sügavust vähendada. Samuti tegeletakse rööbaste tasandamisega ning kasutatavaid radasid toestatakse puiduga. Samuti tegeletakse sellega, et masin ise oleks rohkem loodust säästev. Euroopa Liidu rahastusel on ellu kutsutud projekt "Forwarder2020-project", mille eesmärk on reguleerida forvarderide ökoloogilist jalajälge ning samas parandada masinate kasutamismugavust. Plaan näeb ette minimeerida metsapinnasele tekitatavaid kahjustusi ning vähendada masinate kütusekulu, samas minimeerida ka masinajuhi tervise kahjustamist.
Zack Kassian
Zack Adam Kassian (sündinud 24. jaanuaril 1991 Windsoris Ontarios) on Kanada jäähokimängija, kes mängib NHL-i klubis Arizona Coyotes ründajana paremäärel.
Aastatel 2007–2010 mängis ta Ontario Hockey League'i (OHL) klubis Peterborough Petes ning 2010–2011 samasse liigasse kuuluvas Windsor Spitfiresis. 2010. aastal tuli ta Spitfiresiga OHL-i meistriks.
2009. aastal valis Buffalo Sabres ta NHL-i draft'is 13. valikuna. NHL-is debüteeris Kassian hooajal 2011–12. 27 mänguga sai ta sel hooajal Sabersis kirja kolm väravat ja neli väravasöötu. 2012. aasta veebruaris kaubeldi Kassian Vancouver Canucksi, kus ta mängis kuni hooaja 2014–15 lõpuni.
2015. aasta juulis kaubeldi Kassian Canucksist Montreal Canadiensi. 2015. aasta oktoobris sattus ta autoõnnetusse. Kuigi Kassian ise ei juhtinud, oli ta joobes. Selle tõttu loobuti Kassianile palga maksmisest ja ta suunati teavitusprogrammi. Ta läbi programmi sama aasta detsembriks, kuid Canadiensi meeskonnas ei mänginud ta kordagi.
28. detsembril 2015 kaubeldi Kassian Canadiensist väravavaht Ben Scrivensi vastu Edmonton Oilersisse. 2020. aasta jaanuaris sõlmis ta klubiga uue nelja-aastase lepingu. Hooajal 2019–20 tegi Kassian NHL-is oma seni kõige resultatiivsema hooaja, kui lõi 15 väravat ja andis 19 väravasöötu.
2022. aasta juulis kaubeldi Kassian Oilersist Arizona Coyotesi.
Rachanie
Rachanie on küla Poolas Lublini vojevoodkonnas Tomaszów Lubelski maakonnas, Rachanie valla halduskeskus. Rachanie asub Ukraina piirist 21 km kaugusel, Tomaszów Lubelskist ligi 14 km kirdes ja Zamośćist umbes 29 km kagus.
Rachanie sai linnaõigused 1425. või 1426. aastal. Rachanie kaotas linnaõigused 1772. või 1790. aastal.
Eberhard Vogdt
Eberhard Konrad Roman Vogdt (27. juuli (vkj 14. juuli) 1902 Kohatu mõis, Sipa vald, Kullamaa kihelkond, Läänemaa – 9. veebruar 1964 Oberaula, Hesseni liidumaa, Lääne-Saksamaa) oli Eesti purjetaja, olümpiamängude medalist ning advokaat.
Püsitus
Püsitus ehk püsimatus (sanskriti keeles anitya; paali keeles anicca; tiibeti keeles mi rtag pa; hiina keeles 無 常 wuchang; jaapani keeles mujō) on budismis üks kesksemaid mõisteid.
Püsitus koos isetuse (anatta) ja kannatusega (duḥkha) on kõige olemasoleva tunnused (trilakṣaṇa).
Eberhard Vogdt
Ta kuulus 1928. aasta suveolümpiamängudel Amsterdamis 6 m purjejahtide klassis pronksmedali võitnud Eesti meeskonna Tutti V koosseisu.
Püsitus
Püsitus tähendab seda, et kõik on püsimatu, ükski seadmus ei püsi muutumatuna ja millelgi pole püsivat, alalist olemust.
Eberhard Vogdt
Perekond
1901. aastal ostis Tallinna kodanik Johan Eberhard (John) Vogdt (1877–1928) 65 000 rubla eest Röderich von Hueck’ilt Kohatu mõisa ja ka Kohatu kõrvalmõisa Kütke, ning kolis koos äsjaabiellunud abikaasa Johanna Elwine Mariega (neiupõlvenimi Pfaff) mõisa härrastemajja. Sündisid lapsed: olümpiakangelane Eberhard Konrad Roman, Siegfried Emil, Käthe Dagmar ja Hedwig Klara. 1916. aastal kinkis John Vogdt Kohatu ja Kütke Gerhard von Hueck’ile ning pere asus elama Tallinnasse. Pereisa suri 14. augustil 1928 Tallinnas 50 aastaselt, olles mõned päevad varem teada saanud, et tema poeg on võitnud olümpiapronksi (sellest uudisest kirjutati Eesti ajalehtedes 11. augustil).
Püsitus
Teo ja teovilja seaduse tõttu on kõik seadmused pidevas muutumises – tekkimises, lagunemises ja üleminekus – ning vastastikuses sõltuvuses (sõltuvuslik tekkimine). Nirvaana (mõnes koolkonnas ka ilmaruum) jääb ainsana põhjuslikkuse ringist välja, sest see on kokkupandamatu seadmus, mida ei iseloomusta olemine ega olematus.
Interpretatsioonid
Õpetus sellest, et miski pole püsiv, läbib kogu Paali kaanonit ja teisi budistlikke tekste ja õpetusi. Püsitus, kaduvus, ajutisus jmt on ühed olulisemad kontseptsioonid budismis, mille kohaselt kõik ilmub ja kaob, kõik on näiline ning miski pole tõeline ega tegelik.
Vahur Kraft
pisi|Vahur Kraft 2015. aastal Vahur Kraft (sündinud 11. märtsil 1961) on Eesti ärijuht ja pangandustegelane. Aastatel 1995–2005 oli ta Eesti Panga president.
Eberhard Vogdt
Haridustee
pisi|Tartu Ülikooli tudeng Eberhard Vogdt Ta lõpetas 1921 Tallinna Toomkooli ja 1926 juristina (1921–1922 õppis kaubandust) Tartu Ülikooli majandus-õigusteaduskonna. Ta kuulus üliõpilaskorporatsiooni Estonia.
Püsitus
Interpretatsioonid
Tõdemust, et kõik muutub, leidub paljudes õpetustes ja see on eraldi võetuna ka üsna triviaalne. Budismi aspektist on see aga oluline eeskätt seoste tõttu isetuse ja kannatuse kontseptsioonidega. Kui miski ei püsi ja kõik muutub ning kõik on vaid näiline ja kaduv, siis pole miski kindel ega saa millegi peale loota, isegi mitte Jumalale. Ja kui isetuse õpetus ei lase ka mitte enda peale kindel olla, sest ka ise ollakse näiline ja kaduv, tuleb esile kolmas olemasolu tunnus: kannatus.
Vahur Kraft
Ta lõpetas 1984. aastal Tartu Riikliku Ülikooli rahanduse ja krediidi erialal.
Püsitus
Interpretatsioonid
Ajahn Chah eelistas "püsituse" asemel kasutada sõna "ebakindlus" (tai keeles my naer), mis eemaldab tahtmise kuhugi kippuda. Sarnaselt ütleb Tuu-tiki ühes Tove Janssoni Muumitrolli-raamatus: "Kõik on ebakindel ja see mind just rahustabki."
Eberhard Vogdt
Töökohad ja viimane elukoht Eestis
Ta oli 1927 kindlustusseltsi "Polaris" juriskonsult, 1927–1934 vandeadvokaat Gerhard Kressi abi, 1934–1935 ilma patroonita vandeadvokaadi abi, 1935–1936 A. von Nottbecki abi, 1936–1939 vandeadvokaat Tallinnas. Ta oli nn Fahle suvemõisa (Tallinn, Narva mnt 81; 1994. aastast paikneb hoones Kaitseliidu Tallinna maleva staap) omanik kuni II maailmasõjani.
Vahur Kraft
Kraft oli 2005–2015 Nordea Panga Eesti haru juht.
Eberhard Vogdt
Elu Saksamaal
1939. aastal lahkus Eberhard Vogdt Saksamaale, kus töötas 1940–1945 Ilmenau paberivabriku administratsiooni juhatajana. 1945. aastal mobiliseeriti ta Saksa sõjaväkke, oli lühikest aega liitlaste sõjavangilaagris. 1945 asus ta elama Oberaulasse, kus 9. veebruaril 1964 ka suri.
Püsitus
Praktikad
Püsituse mõistmise arendamiseks kasutusel olevate vaimsete praktikate ja meeleharjutuste puhul keskendutakse ühelt poolt muutumistele ja teiselt poolt olemasolevale hetkele.
Japi keel
Japi keel on Mikroneesia keel. Japi keel on oma klassifitseeringult Austroneesia hõimkonda, Kesk-Ida-Austroneesia keelkonda ning on Mikroneesia keelte hulka kuuluv elav keel. Japi keelt kõneldakse Mikroneesias, mis on üks Okeaania piirkond (lõunasse jääb Melaneesia ja itta Polüneesia). Japi keelt räägitakse Karoliinidel (ehk Mikroneesia Liiduriigis), Yapi saarel (koosneb neljast saarest, moodustades Yapi osariigi) ja lisaks veel kümnel saarel. Samuti ka Ameerika Ühendriikides. Japi keele kõnelejaid on Mikroneesias 6590 (1987. aasta seisuga). Rääkijaid kõikides riikides kokku on 7390.
Püsitus
Praktikad
Muutumistele keskendumiste eesmärgiks on mõista, et miski pole igavene, kõik muutub, tekib ja kaob. Üks tuntud praktikaid on silmitseda laibaväljadel surnukehi erinevas lagunemise ja roiskumise staadiumis. Seeläbi mõistetakse kõige selgemini ka enda püsitust ja muutumist. Koos sellega arendatakse ka vastumeelsust kehaliste ilmingute ja toimingute suhtes, mis aitab vähendada lõbujanu.
Vahur Kraft
2015. aastast on ta AS Sangar juhatuse esimees.
Japi keel
Kirjaviis
Japi keeles kasutatakse ladina tähestikku.
Eberhard Vogdt
Olümpiapurjekas
pisi|Tutti V 1927. aastal Eberhard Vogdti tädi Emma Louise abikaasa, suurtööstur Emil Fahle (1875–1929) tellis 1926. aastal kiiljahi Tutti V (olid ka Tutti I–IV; Tutti oli E. Fahle tütre Gertrudi hellitusnimi) Rootsist kuulsa jahtlaevade disaineri Gustaf Estlanderi firmast, purjed ostis Inglismaalt. Fahle komplekteeris ise ka meeskonna, kattis kõik kulud ja saatis oma jahi Tutti V Amsterdami olümpiamängudele – olles seega Eesti esimene olümpiasponsor. Peale Vogdti kuulusid meeskonda veel roolija Nikolai Vekšin, William von Wirén ning vennad Georg ja Andreas Faehlmann, varuna oli üles antud perekonnanime Lehbert kandev mees, kes elas Amsterdamis, jahi eest kandis hoolt palgaline madrus Andrei Tšutšelov. Eelnevalt võisteldi purjeka testimise ja kokkuharjutamise eesmärgil Tallinna Purjenädalal ning Soomes ja Rootsis, kus saavutati häid kohti – see andis lootust, et ka olümpial ollakse löögihoos.
Vahur Kraft
2009–2013 oli ta Luksemburgi aukonsul Eestis.
Japi keel
Fonoloogia
Japi keele silbistruktuur on üsna kompleksne.
Vahur Kraft
Kuulub Tartu Ülikooli nõukokku.
Eberhard Vogdt
Olümpiapurjekas
1930. aastal ostis Tutti V Rootsi purjetaja Sven Salén, jaht sai nimeks MayBe II ning sellega võitsid ka rootslased olümpiapronksi (1936 Berliin).
Japi keel
Fonoloogia
Vokaalide iseärasusi: Konsonantide iseärasusi:
Vahur Kraft
Isiklikku
Tema onu Jüri Kraft oli Eesti NSV kergetööstuse minister.
Eberhard Vogdt
Olümpiamedali saatus
Purjetamise võistkondlikul alal, nagu seda oli ka 6 m jahtide võistlus, anti 1928. aasta olümpiamängudel igale esikolmikusse tulnud riigile välja üks medal, kõik meeskonnaliikmed said diplomi. 2005. aastal tuli Eestisse Emil Fahle pojapoeg Sven Fahle, kaasas hõbekandik, mille peal olümpiapronks (näha medali revers), Eesti Olümpiakomitee tollane märk, Eestimaa Merejahtklubi (E. S. Y. C. – Estländischer See Yacht Club) märk ja Amsterdami olümpiamängude rinnamärk ning saksakeelne graveering "Ihrem verehrten Jachteigner Emil Fahle in dankbarer Erinnerung an die Olympiade in Amsterdam 1928. Die Mannschaft der Tutti V: N. Wekschin, W. v. Wiren, G. Faehlmann, A. Faehlmann, E. Vogdt.“ (Austatud jahiomanikule Emil Fahlele tänulikkusega mälestuseks 1928. a Amsterdami olümpiamänudel. Tutti V meeskonna liikmed ...) – nii otsustasid mehed selle ainsa medali kinkida neid Amsterdami saatnud ja kõik kulud katnud jahiomanikule Emil Fahlele. Sven Fahle annetas selle uhke kandiku aga Eesti Jahtklubide Liidule.
Trinidadi ja Tobago peaminister
Trinidadi ja Tobago peaminister (inglise keeles Prime Minister of Trinidad and Tobago) on Trinidadi ja Tobago valitsusjuht.
Svõtõntsi
Svõtõntsi (ukraina keeles Свитинці) on küla Ukrainas Vinnõtsja oblastis Pogrebõštše rajoonis. Elanike arv on 253. Pindala on 0,232 km².
Trinidadi ja Tobago peaminister
Peaministri ametikoht loodi 1950. aastal, mil Trinidad ja Tobago sai Suurbritannia kolooniana laiendatud omavalitsuse. Saarte esimeseks peaministriks sai Albert Gomes. Kui 1958. aastal moodustati Lääne-India Föderatsioon, säilitas Trinidad ja Tobago selle koosseisus ka kohaliku valitsuskabineti eesotsas peaministriga. Pärast Föderatsiooni lagunemist võttis Trinidad ja Tobago kursi iseseisvusele, mis kuulutati välja 31. augustil 1962. Iseseisva Trinidadi ja Tobago esimeseks peaministriks sai Eric Williams, kes pidas seda ametit oma surmani 1981. aastal. Alates vabariigi väljakuulutamisest 1976. aastal on valitsusjuhi täielik ametinimetus Trinidadi ja Tobago Vabariigi peaminister.
Vastavalt 1976. aasta põhiseadusele on Trinidad ja Tobago parlamentaarne vabariik, mis tähendab, et reaalselt kuulub igapäevane täidesaatev võim peaministrile ja tema juhitud valitsuskabinetile. Peaministrikandidaadi esitab parlamendile kinnitamiseks president, olles kohustatud kandidaadiks nimetama parlamendis suurima toetusega erakonna esimehe.
Aastatel 2010–2015 oli esimese naispeaministrina ametis Kamla Persad-Bissessar. Alates 2015. aastast on peaminister Keith Rowley.
Eberhard Vogdt
Mälestuse jäädvustamine
16. juulil 2022 avati Kohatu külas (Märjamaa vald) MTÜ Spordiajaloo Klubi Alfred ning Kohatu ja Männiku külaelu arendamise MTÜ eestvedamisel mälestuskivi. pisi|Eberhard Vogdti mälestuskivi Kohatus|keskel
Japi keel
Morfoloogia
Grammatilised kategooriad:
ARV
TEGUMOOD
Umbisikulise (passiivse) tegumoe konstruktusioonid puuduvad.
MÄÄRATUS EHK DEFINIITSUS
Japi keeles on kolm artiklit, mis kõik eelnevad nimisõnale: fa-määrav,ba-ainsuse umbmäärane ja ii-kasutatakse valikuliselt enne isikunimesid.
Süntaks
Sõnajärjetüüp on japi keeles VSO (verb-subjekt-objekt).
Keelenäide
Gubine gidii mani gargeleg nga faileng nibapuf matt'awen nge rogon. Bay laniyan nipii e nam, ere ngauda ted matt'aawen e chaa niba chugur ngoded nimod walag dad.
Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja südametunnistus ning nende suhtumist üksteisesse peaks kandma vendluse vaim.
(ÜRO Inimõiguste Deklaratsiooni Artikkel 1)
Hasartmängud Eestis
Eestis reguleerivad hasartmänge loteriiseadus ja hasartmänguseadus.
Kasiinod
Nõukogude ajal olid kasiinod keelatud, kuid sellest  hoolimata töötas paar kasiinot.
Aastal 1995 võeti vastu hasartmänguseadus, 2008. aastal uus hasartmänguseadus.
Kõige rohkem kasiinosid asub Tallinnas. Septembri 2010 seisuga oli Tallinnas 33 kasiinot. Võrreldes 2008. aastaga oli kasiinode arv vähenenud ligi kolm korda. Ekspertide sõnul põhjustas selle majandussurutis ja uue hasartmänguseaduse vastuvõtmine 2008. aastal.
Seaduse järgi võib kasiinodes mängida alates 21. eluaastast.
Loteriid
Eestis võib loteriisid korraldada ainult heategevuslikel eesmärkidel. Lotto, keno, bingo ja kriimukaartide loteriid Eestis pakub peamiselt riigile kuuluv Eesti Loto. Ettevõte asutati 1991. aastal ja on sellest ajast alates jäänud peamiseks loteriiteenuse pakkujaks. Enne 2010. aastat omastas Eesti Loto 90% turuosa. 2010. aastal lõppes enamiku teiste loteriiteenuse pakkujate litsents ja uue hasartmänguseaduse kohaselt kehtestati uue litsentsi saamiseks üsna ranged reeglid, mis muutsid Eesti Loto monopoliks. 2009. aastal soovitas Eesti peaminister Andrus Ansip ettevõtte erastamist, et aidata kaasa Eesti eelarvele, kuid seisuga 2011. aastal jäi see riigi omandisse.
Suvel 2011 alustas Eesti Tarbijakaitseamet võitlust Eesti Loto vastu. Nende tegevuse põhjuseks oli asjaolu, et Eesti Loto avaldas nädalas jackpot'i hinnangud kahe populaarseima loteriimängu puhul. Tarbijakaitseamet väitis, et seda võib pidada hasartmängude reklaamimiseks, mis on keelatud 2008. aasta reklaamiseadusega. Pärast kohtusse pöördumist anti Eesti Lotole õigus jätkata oodatavate jackpot'i summade avaldamist.
Eestis on loteriimängude mängimiseks seaduslik vanusepiir 16 aastat.
Kuninglik Teaduste Akadeemia
pisi|Kuninglik Teaduste Akadeemia [[Stockholmis]] Kuninglik Teaduste Akadeemia, ka Rootsi KTA (rootsi keeles Kungliga Vetenskapsakademien) on üks Rootsi kuninglikest akadeemiatest. Akadeemia põhiülesanne on teaduse arendamine ja selle mõju tugevdamine ühiskonnas.
Asutamine
Kuninglik Teaduste Akadeemia asutati 1739. aastal Londoni Kuningliku Seltsi ja Prantsuse kuningliku teaduste akadeemia eeskujul. Asutajaks oli kuueliikmeline teaduseedendajate grupp, teiste seas ka loodusteadlane Carl von Linné. Kohe asuti valima ka uusi liikmeid, aasta lõpuks oli akadeemial juba 38 liiget, järgmise aasta jooksul lisandus veel 21 teadlast. Linné kõrval oli neist tuntuim Anders Celsius, kes võttis kasutusele elavhõbetermomeetri 100-kraadise skaala.
Esimesed 16 välisliiget valiti aastal 1747, neist tuntuimad olid Šveitsi anatoom Albrecht von Haller ja prantsuse matemaatik Alexis Claude Clairaut.
Kui Kuninglik Teaduste Akadeemia 18. sajandi esimesel poolel asutati, oli selle eesmärk edendada praktilisi, ökonoomseid ja kasulikke teadmisi. Seetõttu loobuti akadeemia asutatud teadusajakirjas Vetenskapsakademiens Handlingar toonasest akadeemilisest traditsioonist avaldada teaduskirjutisi ladina keeles (näiteks Kuninglik Teaduste Selts Uppsalas pidas sellest tavast kinni) ning artikleid hakati algusest peale avaldama rootsi keeles, et ajakirja sisu oleks kättesaadav laiemale lugejaskonnale.
Kuninglik Teaduste Akadeemia on Euroopa akadeemiate ühenduse, ALLEA liige.
Akadeemia president
pisi|[[Teaduste akadeemia|Akadeemia esimene president Carl von Linné]] Carl von Linné oli akadeemia esimene president (esimestel presidendivalimistel toimus valik loosi teel mitme kandidaadi vahel).
Alates 2018. aastast on akadeemia president Dan Larhammar, Uppsala Ülikooli molekulaarse rakubioloogia professor.
Eelmisel perioodil, 2015–2018, juhtis akadeemiat keemik Christina Moberg, Kuningliku Tehnikainstituudi professor.
Liikmeskond
Akadeemial on 2013. aasta seisuga 615 liiget, sealhulgas 440 Rootsi liiget ja 175 välisliiget. Alates 1739. aastast kuni 2010. aasta lõpuni on akadeemiasse valitud kokku umbes 2870 liiget, sealhulgas välisliikmeid umbes 1230.
Aastal 1762 kehtestati Rootsi liikmete piirarvuks 100. Välisliikmete valimiseks sätestati piirang alles aastal 1798 (75 kohta). Piirmäärad võrdsustati aastal 1904 – nii sise- kui ka välisliikmetele 100 kohta. Järgmine muudatus tehti 1938. aastal – toodi sisse vanusetsensus – kuni 70-aastaste Rootsi liikmete piirarv tõsteti 130-ni.
Praegu kehtivad järgmised piirangud:
Väljaantavad autasud
Akadeemia annab välja autasusid ja medaleid, sealhulgas rahvusvahelisi, näiteks:
Eestiga seotud akadeemialiikmed
pisi|Akadeemia välisliige, [[Tartu ülikoolis õppinud ja õppejõuna töötanud Wilhelm Ostwald, hilisem Nobeli auhinna laureaat]]
Rootsi liikmeid
pisi|Akadeemia liige ([[1741) Emanuel Swedenborg, rootsi loodusuurija, filosoof ja teoloog]]
pisi|Akadeemia liige ([[1850) John Ericsson, rootsi leiutaja ja mehaanikainsener]]
Välisliikmeid
pisi|Akadeemia välisliige ([[1806) Pierre Simon de Laplace, prantsuse astronoom, matemaatik ja füüsik]]
Rootsi liikmeid
pisi|Akadeemia liige ([[1947) Hannes Alfvén, rootsi plasmafüüsik, Nobeli auhinna laureaat]]
Välisliikmeid
pisi|Akadeemia välisliige aastast [[1945 (muudeti rootsi liikmeks 1951. aastal) Lise Meitner, tuumafüüsik, tuumakeemik ja radiokeemik, kes elas ja töötas Rootsis 1938–1960]]
Rootsi liikmeid
pisi|Akadeemia liige ([[1968) Lars Hörmander, rootsi matemaatik, Fieldsi medali kavaler]]
Akadeemia liikmeid 21. sajandi algusest
pisi|Akadeemia liige ([[2000) Georgia Destouni, Rootsi hüdroloog]] pisi|Akadeemia liige ([[2009) Peter Gärdenfors, rootsi kognitiivteadlane ja filosoof]] pisi|Akadeemia liige ([[2007) Göran K. Hansson, rootsi arstiteadlane]] pisi|Akadeemia liige ([[2004) Sara Snogerup Linse, rootsi keemik]] pisi|Akadeemia liige ([[2008) Thomas Perlmann, rootsi molekulaarbioloog]] pisi|Akadeemia välisliige ([[2009) Jean Bourgain, Belgia matemaatik, Fieldsi medali, Shaw' ja Crafoordi auhinna laureaat]] pisi|Akadeemia välisliige ([[2005) Catherine Césarsky, prantsuse astrofüüsik]] pisi|Akadeemia välisliige ([[2002) Henrik Meinander, soomerootsi ajaloolane]] pisi|Akadeemia välisliige ([[2000) Ilkka Hanski, soome ökoloog ja zooloog]]
Vijciemsi vald
pisi|Kankarīšu iezise liivakivikalju paigas, kus Vija Gaujasse suubub Vijciemsi vald (läti keeles Vijciema pagasts) on vald (2. järgu haldusüksus) Lätis Valka piirkonnas. Vald piirneb sama piirkonna Valka ja Zvārtava vallaga, Valmiera piirkonna Plāņi vallaga ning Smiltene piirkonna Bilska ja Grundzāle vallaga.
Valla pindala on 142 km². 2010. aastal oli vallas 700 elanikku, 2016. aasta seisuga elas seal 695 inimest. Valla keskus on Vijciemsi küla. Vallavanem on Mārīte Kalniņa.
Valla vapi kilp on hõbedane, selle jagab kaheks osaks Vija jõge sümboliseeriv sinine riba. Alumises osas on Vijciemsi kiriku puulaastudest vooderdust sümboliseeriv hõbedane soomus, ülemises osas on aga hõbedasel väljal Vijciemsi käbikuivatit sümboliseerivad pruunid käbid.
Ajalugu
1935. aastal oli valla pindala 130 km² ja elanikke oli seal 1594. 1945. aastal jagati vald Beverini ja Vijciemsi külanõukoguks, aga 1949. aastal vald likvideeriti. 1950. aastal liideti Vijciemsi külanõukoguga likvideeritav Beverini külanõukogu. 1990. aastal muudeti külanõukogu vallaks. Vald kuulus Valka rajooni. 2009. aastast kuulub see Valka piirkonda. Suurema osa vallast võtavad enda alla metsad, mistõttu peamisteks tegevusaladeks on kujunenud metsandus ja puidutööstus.
Loodus
Vald asub Tālava madalikul. Valla suuremad jõed on Koiva koos oma lisajõe Vijaga, samuti ka selle lisajõgi Stampupe. Vija alamjooks on kärestikuline, selle ääres asub liivakivipaljand Kankarīšu iezis. Veidi maa ülesvoolu asub jõe kaldal linnamäena kasutusel olnud Celīškalnsi küngas, mille suhteline kõrgus on 22 meetrit. Looduskaitse all on Spicrāmise pärn, Bebriņi kask, Bitarinsi aasa pärn, Aunise vanajõe pärn, Aunise vanajõe tuleriituse mänd, Bebriņi metsa kolmeladvaline mänd, Tirase vanajõe paljuoksaline mänd, Mellīte mänd, Māja vanajõe kahe tüvega mänd, Kauķīši tamm, Iežuleja mänd, Tropiņi mänd, jahimaja trassi lehis, Zālītese lehis, Bajāriņi pärn, Bajāriņi tamm, Silbitari künnapuu, Taurenieki pärn, Celīškalnsi mänd, Zāģerīši pärn, Gailīši saar, Bundiņi mänd, Kalniņi lehis, Augstrozese saar, Bērzzemnieki pärn, Mauri künnapuu, Kundziņi vaher, Jaunpuņģi tamm, Zivtiņase mänd, Stampvēveri künnapuu ja Stampvēveri tamm. Valla põhjaosa asub Ziemeļgauja kaitstaval maastikul.
Kaitstavad objektid
Kultuurimälestistest on riikliku kaitse all Silbitari ja Paēži muinaskalmed, Celīškalnsi linnamägi, Vijciemsi luteri kirik koos altariga ja Zemnieki talu hoov. Kohaliku kaitse all on hiiepaik Mādzīna Sookivi ja Pauklīši keskaegne kalmistu ehk Miklāva või Kirikumägi. Kultuurimälestistest asuvad vallas veel Vijciemsi mõisa hooned, muinaskalme ja kultusekoht Bitarīnkalns, etnograafiline talumuuseum Ielīcas ning 1895. aastal Mežmuiža külla rajatud käbikuivati, mis on vanim taoline asutus Lätis.
Asustus
2011. aastal elas vallas 643 lätlast, 22 venelast, 10 valgevenelast, 2 ukrainlast ja 7 poolakat.
Vallas on järgmised külad:
Ülejäänud valla elanikud elasid külade koosseisu mitte kuuluvates taludes.
227th Street
227th Street on New Yorgi keskse linnaosa Manhattani üks põhjapoolsemaid nummerdatud teid. See asub Marble Hilli naabruskonnas.
Laanemetsa mõis
Laanemetsa mõis (saksa keeles Lannemetz) oli rüütlimõis Hargla kihelkonnas Võrumaal. Nüüdisajal jääb mõis Valga maakonda Valga valda.
Mõis asutati 1540ndatel aastatel.
18.-19. sajandil kuulus mõis von Wassermannidele.
2018. aasta Itaalia parlamendivalimised
pisi|[[Saadikutekoda (Itaalia)|Saadikutekoja valimiste tulemused ringkonniti: ]] pisi|[[Senat (Itaalia)|Senati valimiste tulemused ringkonniti: ]] 2018. aasta Itaalia parlamendivalimised toimusid 4. märtsil 2018 pärast seda, kui president Sergio Mattarella 28. detsembril 2017 parlamendi laiali saatnud oli.
Alates 1948. aastast 18. parlamendi saadikutekotta valiti 630 ja senatisse 315 saadikut. Üldvalimised toimusid samaaegselt Lombardia ja Lazio kohalike valimistega.
Mõlemas kojas kogus Matteo Salvini Lega Nordi juhitud paremtsentristlik koalitsioon lihthäälteenamuse, parteidest kogus kõige rohkem hääli populistlik Viie Tähe Liikumine, mille juhiks on Luigi Di Maio. Ekspeaminister Matteo Renzi ja tema juhitud vasaktsentristlik koalitsioon sai kolmanda tulemuse. Ühelgi parteil ega liidul ei õnnestunud parlamendis enamust saada.
Ytres
pisi|Ytres'i langenute mälestusmärk thumb|Rue de l’Eglise, Ytres, Prantsusmaa (1914. aasta postkaart)
Ytres (pikardi: Ite) on vald Põhja-Prantsusmaal Pas-de-Calais' departemangus.
Ytres on põllumajandusküla, mis asub 32 km Arrasist kagus, teede D7, D19 ja D18E ristumiskoha ümbruses. Pärast Esimest maailmasõda ehitati see uuesti üles. Autoroute A2 möödub põhja pool. Aastatel 1911-1914 ehitatud Canal du Nord möödub lõuna pool.
pisi|tühi|
Zawidów
Zawidów (saksa Seidenberg) on linn Poolas Alam-Sileesia vojevoodkonnas Zgorzeleci maakonnas. Zawidów asub Tšehhi piiri ääres.
Seidenberg sai linnaõigused 1396. aastal. Kuni 1945. aastani oli linn Saksamaa koosseisus. Zawidów kaotas linnaõigused 1945. aastal, kuid sai need 1969. aastal tagasi.
Detsentraliseeritud andmetöötlusplatvorm
Detsentraliseeritud andmetöötlusplatvorm (ingl. Decentralized computing) tähendab informatsiooni töötlemiseks vajaliku riist- ja tarkvara kohalikku kasutust. See on vastupidine tehnoloogiline lahendus tsentraliseeritud andmetöötlusele, mis toimub ühes asukohas, s.t serveris või siis selle poolt hallatuna pilvepõhises keskkonnas.
Algselt toimus infotöötlus vaid suurtes keskarvutites, personaalarvutite kasutuselevõtuga protsess detsentraliseeriti, pilvepõhiste teenustes ta taas detsentraliseeritid ja nüüd taas detsentraliseeritakse. Seda tsüklilist arengut põhjustab riist- ja tarkvara areng: detsentraliseerimine sai võimalikuks tänu kompaktse riistvara kiirele arengule ja selle potentsiaalse võime kasvule, mis ületas ärirakenduste vajadusi. Kui see ülejääk kasvas märkimisväärseks, siis pakkus see võimalust jõudeolekus oleva ressurssi ärakasutamiseks (Golem).